|  |
| --- |
|  **REPUBLIKA HRVATSKA**GRAD ZAGREB**OSNOVNA ŠKOLA MLADOST**Zagreb, Karamanov prilaz 3 |

# **ODLUKA O ORGANIZACIJI RADA U OSNOVNOJ ŠKOLI MLADOST OD 7. 9. 2020. GODINE**

Organizacija rada u osnovnoj školi Mladost temelji se na dokumentima *Upute za sprječavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2020./2021.* i *Modeli i preporuke za rad u uvjetima povezanima s COVID-19.* Dokumente su izradili Ministarstvo znanosti i obrazovanja i Hrvatski zavod za javno zdravstvo.

## PRAVILA I OBVEZE PONAŠANJA ZA UČENIKE U ŠKOLI

## Dolazak učenika odvija se prema unaprijed zadanom rasporedu. Učenici su dužni poštovati raspored koji se odnosi na njihov razredni odjel.

## Odmori se organiziraju u različito vrijeme, školsko zvono se ukida, a nastava i nastavni sati započinju u različito vrijeme za različite razrede s ciljem sprječavanja tjelesnog kontakta.

Prilikom ulaska u školu učenici su dužni poštovati raspored ulaska i smjer kretanja te je obavezna dezinfekcija ruku i obuće.

Dežurstvo u produženom boravku počinje u 7.00 sati. Na ulazu u produženi boravak učenike će prihvaćati dežurna učiteljica. Učenici iz različitih razrednih odjela neće se miješati, nego će boraviti u zasebnim prostorima.

Učenici od 1. do 4. razreda ulaze u školu jedan po jedan u učionicu u pratnji učiteljice sljedećim redom:

**2. a, 3. a u 7.40 na glavni ulaz**

**3. c, 3. b u 7.50 na glavni ulaz**

**4. b, 4. c, 4. a u 8.00 na glavni ulaz**

**2. b, 1. b, 2. c, 1. a u 7.50 na istočni ulaz produženog boravka**

Učenici od 5. do 8. razreda ulaze u školu jedan po jedan u učionicu u pratnji predmetnog učitelja sljedećim redom:

**7. a, 7. b u 8.35 na glavni ulaz**

**8. a, 8. b, 8. c u 8.45 na glavni ulaz**

**5. a, 5. b u 9.30 na glavni ulaz**

**6. a, 6. b, 6. c u 9.40 na glavni ulaz**

Raspored nastavnih sati odvija se prema sljedećem rasporedu:

*1. sat 8.00 – 8.45*

*2. sat 8.50 – 9.35*

*3. sat 9.45 – 10.30*

*4. sat 10.40 – 11.25*

*5. sat 11.35 – 12.20*

*6. sat 12.25 – 13.10*

*7. sat 13.15 – 14.00*

*8. sat 14.05 – 14.50*

Svaki razredni odjel ima svoju učionicu, a kabinetska nastava se odvija samo za vrijeme nastave informatike u obliku dvosata. Nakon nastave slijedi dezinfekcija i prozračivanje učionice prije dolaska sljedeće grupe.

Nastava tjelesne i zdravstvene kulture odvija se kad god je moguće vani, odnosno na školskom dvorištu i to na način da ne dolazi do spajanja ili bliskog kontakta razrednih odjeljenja u svlačionici, u dvorani i na vanjskom prostoru. Nakon korištenja školske dvorane slijedi dezinfekcija prostora i pomagala koja su koristili učenici jednog razrednog odjela.

Prije nastave informatike i tjelesne i zdravstvene kulture učitelji dolaze po učenike u njihove učionice, a na kraju školskog sata učenici se u pratnji istog učitelja vraćaju u svoje učionice.

Učenici koji ne idu na vjeronauk u vrijeme nastave vjeronauka u njihovom razrednom odjelu smješteni su u školsku knjižnicu. Knjižničarka nakon sata učenike viših razreda prati do njihovih učionica, a po učenike nižih razreda dolaze učiteljice.

Raspored matičnih učionica po razrednim odjelima:

 *5. a - učionica tehničke kulture*

 *5. b – učionica fizike i kemije*

 *6. a - učionica engleskog jezika*

 *6. b - učionica geografije*

 *6. c - učionica likovne kulture*

 *7. a - učionica glazbene kulture*

 *7. b - učionica hrvatskog jezika 1*

 *8. a - učionica matematike*

 *8. b - učionica vjeronauka*

 *8. c - učionica hrvatskog jezika 2*

Učenici od 5. do 8. razreda obvezni su nositi maske tijekom cjelokupnog boravka u školi, a skidanje maski dozvoljeno je samo u slučaju konzumacije jela ili pića. Tijekom svakog odmora učenici ostaju u učionici pod nadzorom učitelja i napuštaju učionicu samo u slučaju odlaska u toalet. U toaletu mogu biti istovremeno najviše dva učenika. Učenici užinu i mliječni obrok konzumiraju u svojoj učionici.

Učenici produženog boravka doručak i popodnevnu užinu konzumiraju također u svojoj učionici, a ručak u za to predviđenom prostoru po grupama između kojih se vrši dezinfekcija.

Prilikom prolaska kroz zajedničke prostorije (hodnik/hol/toaleti/dvorana) učenici su dužni prolazak skratiti na minimum, nepotrebno ne dodirivati površine ili predmete i kretati se unaprijed označenim smjerom.

Učenici će prvi dan nastave od svojih razrednika dobiti detaljne upute o ponašanju unutar školskih prostora tijekom trajanja izvanredne situacije. Podsjetnici s kratkim uputama bit će postavljeni u svakoj učionici na vidljivo mjesto.

Učitelji će podsjećati učenike da ne dodiruju usta, nos, oči i lice kao i da ne stavljaju ruke i predmete u usta te da pri kašljanju i kihanju okreću lice od drugih osoba. Učenici ne smiju dijeliti čaše, šalice, drugo posuđe i pribor za jelo. Svaki učenik sam oblači svoju odjeću i obuću i koristi se samo svojim školskim priborom, torbama i knjigama te ih ne dijeli s ostalim učenicima i ne dodiruje i ne uzima stvari drugih učenika.

Ako učenik razvije simptome COVID-19 tijekom boravka u ustanovi, učitelj ili stručni suradnik odmah obavještava roditelje koji u najkraćem mogućem roku trebaju doći po dijete. Do dolaska roditelja učenik se izolira u za to predviđenoj prostoriji. Odmah po utvrđivanju simptoma učeniku je, kao i učitelju/stručnom suradniku koji prati dijete do prostorije za izolaciju, potrebno osigurati masku za lice. Učitelj/stručni suradnik boravi s učenikom do dolaska roditelja/skrbnika. Po odlasku učenika dezinficira se prostorija u kojoj je dijete bilo izolirano.

Kod pojedinačnog slučaja pojave simptoma koji mogu upućivati na zarazu virusom COVID-19, razredni odjel u pravilu nastavlja dalje s radom, dok se kod prijavljenog grupiranja osoba sa znakovima bolesti postupa sukladno mišljenju liječnika.

## PRAVILA I OBVEZE PONAŠANJA ZA UČITELJE I STRUČNE SURADNIKE

Učitelji razrednici i učitelji u produženom boravku od 1. do 4. razreda nisu dužni nositi maske prilikom izvođenja odgojno-obrazovnog rada.

Svi ostali učitelji i stručni suradnici obvezni su nositi maske prilikom izvođenja odgojno-obrazovnog rada. Svi učitelji i stručni suradnici obvezni su nositi maske u zajedničkim prostorima te prilikom razgovora s drugim učiteljima ili bilo kojom drugom osobom koja se u tom trenutku nalazi u školskoj zgradi.

Učitelji tijekom odmora poštuju raspored sati te ostaju u učionici tijekom malih i velikih odmora nakon održanog školskog sata.

Učitelji informatike i tjelesne i zdravstvene kulture dužni su doći po učenike u njihovu učionicu neposredno prije početka školskog sata, kao i otpratiti učenike u matičnu učionicu na kraju sata.

Učitelji izvannastavne aktivnosti i izborne predmete održavaju online ili uživo, prema unaprijed utvrđenom rasporedu, uzimajući u obzir da se grupe učenika ne miješaju.

Učitelji i stručni suradnici dužni su prilikom ulaska u školu izmjeriti temperaturu. U slučaju zdravstvenih smetnji koje bi mogle biti ugrožavajuće za druge, učitelji su dužni prijaviti navedeno ravnatelju na vrijeme, prije dolaska u školu.

Stručni suradnici vrše odgojno-obrazovni rad, kao i dosad, uz poštivanje svih utvrđenih mjera.

Pomoćnici u nastavi dužni su nositi masku tijekom rada s učenikom, kao i u kontaktu s ostalim osobama u školskoj zgradi.

Preporučuje se planiranje izvanučioničke nastave, pri čemu vrijeme realizacije nije potrebno precizirati jer mogućnost realizacije ovisi o epidemiološkoj situaciji.

## PRAVILA I OBVEZE PONAŠANJA ZA RODITELJE/SKRBNIKE

## Roditeljima/skrbnicima nije dozvoljen ulazak u školsku zgradu.

U školu je iznimno dozvoljen ulazak samo **jednom** roditelju/skrbniku u pratnji učenika 1. razreda prvi dan nastave ili djetetu s teškoćama u razvoju koje nema osiguranu podršku pomoćnika u nastavi i ne može samo ući u školu. Roditelj/skrbnik koji ulazi u školu obvezan je držati razmak od 1, 5 metra u odnosu na druge učenike/djelatnike škole i u školu obvezno ulazi s maskom.

## Učenika u školu ne smije dovoditi osoba koja ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako ima izrečenu mjeru samoizolacije ili ako je dijete zaraženo virusom COVID-19. Ako iste simptome ili mjeru samoizolacije ima učenik ili ako je zaražen virusom COVID-19 ne smije dolaziti u školu.

## Roditelji/skrbnici imaju obavezu izmjeriti tjelesnu temperaturu djetetu svaki dan prije dolaska u školu te u slučaju sumnje na COVID-19 ne smiju dovoditi dijete u školu već se javljaju telefonom ravnatelju škole i izabranom liječniku obiteljske medicine radi odluke o testiranju i liječenju djeteta. Učenici viših razreda mogu sami izmjeriti temperaturu.

## Svaki dan prije odlaska u ustanovu roditelj upisuje u informativku vrijednost izmjerene temperature kod djeteta. Informativku učenik donosi sa sobom u ustanovu, a učitelj provjerava.

## Iako je roditeljima/skrbnicima ograničena mogućnost ulaska u odgojno-obrazovnu ustanovu, roditelji/skrbnici imaju obvezu pratiti napredovanje svoga djeteta. U komunikaciji s učiteljima i stručnim suradnicima, preporučuje se komunikacija na daljinu u dogovoreno vrijeme i to samo u radne dane.

## Roditelji/skrbnici se također informiraju putem mrežnih stranica škole.

## Roditelji/skrbnici moraju biti svjesni da se zbog epidemije treba strogo pridržavati mjera te da svako nepridržavanje istih utječe na povećanje rizika od zaraze.

## Stoga se roditeljima preporučuje da sa svojom djecom, bez obzira na dob djeteta, što češće razgovaraju o onome što trebaju činiti da zaštite svoje, ali i zdravlje članova obitelji, vršnjaka i drugih.

 Ravnatelj:

Mladen Konjević, dipl. defektolog